
ועדת הכספים

23.12.2009


הכנסת השמונה עשרה






נוסח לא מתוקן

מושב שני

פרוטוקול 

מישיבת ועדת הכספים

יום רביעי, ו' בטבת התש"ע (23 בדצמבר 2009), שעה 10:00

סדר היום:

תיקונים בתקנון הבורסה:

חיוב החברה לרשום את כל מניותיה על שם החברה לרישומים.

הקדמת ביצוע הסליקה הכספית בנגזרים

נכחו:

חברי הוועדה:

משה גפני – היו"ר

יצחק וקנין

מוזמנים:

עו"ד חגית נאמן, היועצת המשפטית וסמנכ"לית בכירה, הבורסה לניירות ערך

יצחק שורקי, סגן מנהלת המחלקה הכלכלית, הרשות לניירות ערך

עו"ד אליהו לוי, היועץ המשפטי, מחלקה לפיקוח על השוק המשני, רשות לניירות ערך

ייעוץ משפטי:

מירב תורג'מן

מנהל הוועדה:

טמיר כהן

רשמה וערכה:

אהובה שרון – חבר המתרגמים בע"מ

תיקונים בתקנון הבורסה:

חיוב החברה לרשום את כל מניותיה על שם החברה לרישומים

הקדמת ביצוע הסליקה הכספית בנגזרים

היו"ר משה גפני:


בוקר טוב. אני מתכבד לפתוח את ישיבת ועדת הכספים.  אני מתנצל על האיחור שקרה בגלל דיון שהתמשך מעבר למצופה בוועדה המשותפת של ועדת הכספים וועדת החוץ והביטחון.  לכן נשתדל להיות קצרים בסעיפים שהם כנראה קצת פחות בעייתיים. אם אפשר, אני מבקש להיות מתומצתים.

על סדר היום תיקונים בתקנון הבורסה: חיוב החברה לרשום את כל מניותיה על שם החברה לרישומים והקדמת ביצוע הסליקה הכספית בנגזרים.

מירב תורג'מן:

אלה שני תיקונים בתקנות בורסה. הראשון הוא חיוב החברה לרשום את כל מניותיה והשני הוא הקדמת ביצוע הסליקה הכספית בנגזרים.

חגית נאמן:

כפי שביקשת, אני אקצר. התיקון הראשון הוא בהמשך לתיקון שהתבצע לפני עשרה חודשים בחוק ניירות ערך שהסמיך את הבורסה לקבוע בתקנון שלה הוראה, ואנחנו קובעים אותה, שמחייבת חברה כאשר היא באה להירשם למסחר לרשום את כל המניות שלה בספרים שלה על שם החברה לרישום. זה אומר שכל המניות יהיו במסלקה של הבורסה ובכל המניות יהיה ניתן לסחור בכל רגע, לקנות ולמכור ניירות ערך. ההוראה תחול על כל חברה חדשה שמבקשת לרשום את המניות שלה והכל ניירות חדשים של חברה רשומה שתנפיק אותם.


זה התיקון הראשון.


התיקון השני הוא תיקון לגבי מימוש סליקה של עסקאות שמתבצעות בנגזרים, אופציות וחוזים עתידיים. היום ביום אחד מתבצעת הסליקה של ניירות הערך ורק ביום העסקים שאחרי כן מתבצעת הסליקה הכספית, מה שחושף את המסלקה ליום אחד של אשראי. הגענו למסקנה שזה לא נחוץ. זה היה נחוץ בהתחלה אבל אין לנו שום בעיה לעשות את הסליקה בעצם גם של ניירות הערך וגם הסליקה הכספית באותו יום ואנחנו מבקשים את התיקון הזה.

מירב תורג'מן:

תאמרי מילה לגבי התחילה.

חגית נאמן:

בנושא התחילה של הנושא של הסליקה, של הביצוע, זה ייקח לנו עד כשבועיים-שלושה  להשלים את ההסדרים הטכניים. אנחנו נפרסם הודעה שבועיים מראש ואז נחיל את זה.

היו"ר משה גפני:


היועצת המשפטית של הוועדה, אני רוצה שתאמרי לנו מה להצביע, אם יש בעיות עם הדברים האלה.

מירב תורג'מן:

לא. כרגע אין.

היו"ר משה גפני:


לפני כן, האם יש מישהו שמתנגד לבקשה?

אליהו  לוי:


אנחנו נציגי רשות ניירות ערך ואנחנו תומכים בבקשה.

מירב תורג'מן:

גם מבחינתנו אין בעיה.

היו"ר משה גפני:


בסדר. אנחנו מצביעים.

ה צ ב ע ה

חיוב החברה לרשום את כל מניותיה על שם החברה לרישומים – אושר פה אחד

התיקון הזה אושר.

ה צ ב ע ה

הקדמת ביצוע הסליקה הכספית בנגזרים – אושר פה אחד

גם התיקון הזה אושר.

התיקונים בתקנון הבורסה אושרו. תודה רבה.

הישיבה ננעלה בשעה 10:05

